Plaver-sukr
Ar plaver-sukr (Petaurus breviceps) a zo ur bronneg godellek a vev en Aostralia, e Ginea-Nevez, hag en un nebeud enezennoù eus reter Indonezia.

Doareoù pennañ 
Hiroc'h eo e lost (etre 15 ha 50 cm) eget e gorf (etre 10 ha 30 cm). War-dro 100 g a bouez eo.

E vlevenn zo glas-gris war e gein ha sklaer war e gof. Ur groc'henenn a stag e bavioù a-raok ouzh e bavioù a-dreñv.

Gouennañ 
An dougen a bad war-dro 16 deiz ha ganet e vez ur c'holen pe zaou bewech, 0.2 g a bouez enno. An hini bihan a ya e godell e vamm ma chom 70 deiz.

Emzalc'h 
Neizhiañ a ra a-stroll, betek 7 loen gour hag o re vihan asambles.

Ar par pennañ a verk e diriad gant e halo hag un dourenn ezveret gant gwagrennoù war e bavioù hag e fraezh.

Godelleged
Loened Aostralia
Loened Ginea Nevez